Arengukavas on 13 meedet, mille abil peaks olema tagatud eesti keele kui riigikeele toimimine kõikides eluvaldkondades. Haridus ja teadusminister Tõnis Lukase sõnul me eesti keele staatust muutma ei pea, aga eesti keele rolli tuleb kindlustada. Inglise keele pealetung kasutuskeelena on ju tavapärane ja on näiteks ärinimed näiteks teadus, kõrghariduse. Ühe olulise valupunktina tõi minister esile hea eesti keele hoidmise eestikeelses põhikoolis. Lapsed ei loe enam sellises keeles kirja pandud kirjandust. Laste, ka eesti keele tunnetus kirjandusliku keelena on muutunud võrreldes senisega ja selle tõttu väga oluline, et eesti keelt kasutatakse ka internetikeskkonnas. Et eesti keele see teksti mõistmine ja eesti keeles eneseväljenduse oskus oleks kooli tähelepanu keskpunktis, et see kusagile ei kaoks. Lukase sõnul tekitab mõnes piirkonnas probleeme ka muukeelsete laste rohkus eestikeelses koolis. Eelmisel õppeaastal õppis eestikeelses põhikoolis ligi 6000 last, kelle kodune keel ei ole eesti keel. Kuidas saab seal eestikeelset keskkonda hoida piisavalt ka nende laste jaoks, kes tahavad seal eesti keeles õppida ja eestikeelses koolis peab neil selleks ju õigus olema. Selleks on tarvis abiõpetajate staatus au sisse tõsta ja ka keelekümblusprogrammide toel viia eesti keelt rohkem venekeelsesse kooli. Et venekeelsete perekondade vanemad paneksid oma lapsi venekeelsesse kooli, teades, et ka seal saab väga hea eestikeelse hariduse. Arengukava toetab ka murdeid, kinnitas minister. Eesti keele arengukava täitmiseks kulub miljard krooni, millest toetatakse näiteks eestikeelsete kõrgkooliõpikute väljaandmist, sõnaraamatute täiendamist ja ka keeletehnoloogia arendamist. Minister Lukase sõnul on Eesti praegu keeletehnoloogia poolest 30 tubli a riigi hulgas maailmas. Me arendame tegelikult perfektses eesti keeles rääkivat arvutit ja oleme võimelised peaaegu kõigist keeltest lähiajal tõlkima eesti keele automaatselt nii teksti kui kirja, sest tõepoolest, kui arvuti keelt tulevikus ei kõnele ja tõlkesüsteemid ei arene, siis paratamatult see keel on tulevikumaailmas hääbumisele määratud.
Valitsus kiitis heaks Eesti keele arengukava. Arengukava täitmiseks on ette nähtud miljard krooni.